Mina Levitan-Babenskienė

Mina Levitan-Babenskienė (1932 m. kovo 5 d. Šiauliuose – 2025 m. sausio 5 d.)Mirė tekstilininkė Mina Levitan-Babenskienė. LRT. 2025-01-05. Nuoroda tikrinta 2025-01-06. – Lietuvos dailininkė tekstilininkė.

 Biografija 
1959 m. baigė Lietuvos dailės institutą, mokytojai Juozas Balčikonis, Sofija Veiverytė. 1959–1967 m. dirbo kombinate „Audėjas“ Vilniuje.

 Kūryba 
Daugiausia sukūrė monumentalių dekoratyvinių gobelenų visuomeniniams interjerams („Chemija“ Kuro aparatūros gamyklai Vilniuje, 1974 m., „Gyvenimas nugali“ Pirčiupių memorialinis muziejus, 1984 m., „Polėkis“ 1975 m., „Himnas gyvenimui“ 1977 m., „Gyvenimo daigelis“ 1978 m., Tarptautinis onkologijos centras, „Švelnumas“ 1979 m., TSRS Užsienio reikalų ministerijos Spaudos centras, „Erdvinė kompozicija“ Olimpinis spaudos centras, 1980 m., visi Maskvoje), audinių etalonų, batikų, aplikacijų, rištinių kilimų. Nuaudė faktūrinių („Elektronika“ I–II 1972–1973 m., „Mėlyna erdvė“ 1988 m., „Žvaigždžių takas“ 2002 m., „Ramybės viršukalnė“ 2006 m.), netaisyklingų konfigūracijų, ritminių reljefinių („Akmens gimimas“ I–II 1991–1993 m.) gobelenų, nutapė pastelių („Galaktikų formavimasis“ 2006 m.). Kūriniams būdinga tektoniška kompozicija, reljefiškumas, asociatyvumas, sodrios spalvos, įvairių medžiagų (vilna, sintetika, sizalis, liureksas, metalo viela) deriniai.

Nuo 1962 m. dalyvavo parodose Lietuvoje ir užsienyje (Rusija, Prancūzija, Čekija, JAV, Vokietija ir kt.); individualios parodos: Vilnius – 1975 m., 1993 m., 2002–2005 m., 2007 m., Leidenas – 1997 m. Kūrinių turi Lietuvos dailės muziejus, Lietuvos nacionalinis muziejus, Vilniaus Gaono žydų muziejus.

 Atminimas 
2025 m. Raudonės pilyje atidarytas dailininkės tekstilės ir pastelių muziejus.

 Šaltiniai 

Kategorija:Lietuvos tekstilininkai
Kategorija:Lietuvos dailininkai